kardosdrur/scandi-wiki huggingface dataset:
Flynn-effekten

Flynn-effekten er betegnelsen for det fænomen, at de opnåede resultater på forskellige intelligenstests gennemsnitlig har vist sig at øges over tid i takt med hvert generationsskifte og med den globale udvikling. Fænomenet, der således er et socialt produkt, kan observeres over hele verden, og er opkaldt efter den newzealandske politolog og intelligensforsker James R. Flynn. Den gennemsnitlige stigning i IQ resultaterne inden for de sidste 100 år synes at være på omkring 3 point per årti. I de mest udviklede I-lande synes effekten imidlertid nu at være begyndt at flade ud eller endda være gået lidt tilbage.

Flynn hævder, at årsagen til  effekten skyldes den globale samfundsudvikling inden for de seneste hundrede år med større krav til (og dermed træning i) abstrakt tænkning, adgang til computere, mere visuelt orienteret kultur (internet), o.lign.

Det er dog fortsat sådan, at arvens betydning for intelligensniveauet vil være større end miljøets betydning i en størrelsesorden af ca. 70%, jfr. de utallige gentagne korrelationsstudier over en-æggede tvillinger, adskilt fra fødselen og opvokset hver for sig under vidt forskellige omstændigheder og vilkår.
Dette kan dog også skyldes Epi-genetics. Epi-genetics består i, at miljøet for flere generationer i en familie, kan ændre arvematrialet, og derfor vil det tage nogle generationer, før at mennesker ender ud med deres genetiske potentiale, inden for et bestemt område.

Noter

Intelligens
Einar Hein

Einar Hein (født 19. maj 1875 i København, død 8. august 1931 på Frederiksberg) var en dansk maler, der er kendt for sine malerier af landskaber og mennesker i Skagen.

Hein studerede på Københavns Tekniske Skole under Holger Grønvold før studier på Det Kongelige Danske Kunstakademi fra 1892 til 1896. Han afsluttede sine studier ved Kunstnernes Studieskole under P.S. Krøyer.

Ligesom Jens Vige, Johannes Wilhjelm og G.F. Clement, tilhørte Hein den yngre generation af skagensmalerne, der i begyndelsen af det 20. århundrede udviklede en ny metode til at male klitterne og strandene i Skagen i den nordligste del af Jylland. Han var uden tvivl påvirket af Krøyer til at udvide sin uddannelse på Rolls atelier i Paris. En af hans mest bemærkelsesværdige værker er Børn leger på Skagens Strand fra 1910, malet i modlys med usædvanligt afdæmpede farver. Han lavede også flere scener af Skagens levende og farverige hede. Hein blev hurtigt en del af Skagensmalerne koloni, og fik sin plads i spisesalen på Brøndums Hotel, blev en regelmæssig sommergæst sammen med sin familie. Han producerede også fint udformet portrætter og billeder af børn, men de tiltræk sig ikke bred interesse.

Galleri

Noter 

 

Malere fra Danmark
Personer fra København
Love Me Like You Do

"Love Me like You Do" er en sang indspillet af den engelske musiker Ellie Goulding til soundtracket til filmen Fifty Shades of Grey fra 2015. Sangen blev skrevet af Max Martin, Savan Kotecha, Ilya Salmanzadeh, Ali Payami og Tove Lo, og er produceret af Martin og Payami. Den blev udgivet den 7. januar 2015 af Interscope Records som den anden single fra soundtracket.

Personel 
Kredittering er tager fra noterne i coveret til Fifty Shades of Grey: Original Motion Picture Soundtrack.

 Ellie Goulding – vokaler
 David Bukovinszky – cello
 Mattias Bylund – strygerarrangement, strygerklipning, strygeroptagelse, strygere
 Peter Carlsson – kor, vokalredigering
 Tom Coyne – mastering
 Robin Fredriksson – kor
 Serban Ghenea – mixing
 Oscar Görres – kor
 John Hanes – Tilrettelæggelse af mix
 Sam Holland – tilrettelæggelse
 Oscar Holter – kor
 Ilya – kor, sangskriver
 Mattias Johansson – violin
 Savan Kotecha – kor, sangskriver
 Mattias Larsson – kor
 Max Martin – kor, trommer, toner, slagtøj, produktion, programmering, sangskriver
 Tove Nilsson – sangskriver
 Ali Payami – kor, trommer, toner, slagtøj, produktion, programmering, sangskriver
 Ludvig Söderberg – kor

Hitlister

Udgivelseshistorik

Referencer

Eksterne henvisninger 

Sange fra 2014
Singler fra 2015
Nummer-et hits i Danmark
Nummer-et hits i Sverige
Nummer-et hits i Norge
Jens Vige

Jens Peder Olsen Vige (født 11. maj 1864 i Vigekær, Blæsinge ved Slagelse, død 20. marts 1912 i København) var en dansk maler.

Vige blev uddannet først på Høng Højskole, derefter i 1883 på Teknisk Skole i København og så Kunstakademiet under O.A. Hermansen i perioden september 1884-januar 1888 og til sidst Kunstnernes Studieskole under P.S. Krøyer i vintrene 1886-1887.

Jens Vige malede kun om sommeren og kasserede ofte sine malerier. Han skabte en del fine portrætter. Vige havde sin egen tyste stil. Fra slutningen af 1890erne fandt han oftest sine motiver i det nordlige Jylland, hvis natur han første gang oplevede på sine rejser til Skagen ca. 1888 og 1891, og som han siden følte sig knyttet til via sin kones tilhørsforhold dertil. De slog sig ned i Hammer Bakker, her dannedes langsomt en kunstnerkoloni, med blandt andre maleren J.C. Schlichtkrull, forfatteren Thøger Larsen og billedhuggerne Jens Lund og Niels Hansen Jacobsen. Sidstnævnte udførte hans gravsten. Viges tidlige værker er signeret med familienavnet Olsen.

Eksterne Henvisninger og kilder 

Malere fra Danmark
Personer fra Slagelse
Annelouise

Annelouise Sørensen (født 27. november 1978) er en dansk sangskriver og sangerinde.

Hun fik en andenplads i talentprogrammet X Factor 2011 med Thomas Blachman som mentor, hvor hun blandt andet sang versioner af Kashmirs ”Splittet til atomer” og Alicia Keys ”Empire state of mind”. I finalen i Parken den 25. marts 2011 optrådte hun med Take That og Fallulah i det mest sete tv-program i 10 år. under X Factor røg hun i farezonen hele to gange i uge 4 og 5. men i semifinalen stemte seerne hende videre til finalen. og i finalen blev hun nummer 2.

I september 2013 albumdebuterede hun under navnet ISE med ”Kø på Himalaya” (Playground Music), som kastede førstesinglen ”De lykkeliges legeplads” af sig.
Musik og tekst på ”Kø på Himalaya” er skrevet af Annelouise Sørensen, mens albummet er produceret af Henrik Marstal (Ibens, Marie Frank m.fl.) og Kasper Rasmussen (Folkeklubben, Penny Police m.fl.).

Eksterne kilder/henvisninger 

Sangere fra Danmark
Deltagere i X Factor (Danmark)
Hundepersille

Hundepersille (Aethusa cynapium) er en én- eller toårig plante i skærmplante-familien. Det er en 5-200 centimeter høj, meget variabel urt, der nemt kendes på blomsterstandens ensidigt vendte småsvøb. Arten er den eneste i slægten Halvsvøb (Aethusa). Planten er giftig.

Beskrivelse 
Hundepersille har hule, glatte stængler, der er blåduggede og nedadtil ofte rødlige. Den er meget variabel og kan variere i højde fra 5 til 200 centimeter. Bladene er 2-3 gange fjersnitdelte med trekantet omrids og ægformede afsnit der er dybt fligede. Undersiden af bladene er skinnende blank. De hvide blomster sidder i dobbeltskærme, der har 10-20 stråler. Storsvøb mangler, mens småsvøbet er karakteristisk med 3-4 ensidigt vendte, hængende, lange og smalle svøbblade. Frugten er gullig med næsten kredsrundt omrids og brede ribber.

Udbredelse 
Arten er udbredt i Europa, Nordafrika og Vestasien.

I Danmark er Hundepersille almindelig på dyrket jord, i skov og hegn, ved bebyggelse og på affaldspladser. Den blomstrer i juni til september. På stubmarker kan ses en spæd, blot 5-15 centimeter høj, sommer-annuel form.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Randfrø

Randfrø (Torilis) er en slægt af planter, der består af omkring 15 arter, hvoraf en enkelt findes vildtvoksende i Danmark.

Arter 
Den danske art i slægten:
 Hvas Randfrø (Torilis japonica)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Hvas randfrø

Hvas randfrø (Torilis japonica) er en én- eller toårig plante i skærmplante-familien. Det er en 30-125 centimeter høj urt, der har ru stængler og frugter med krogbørster. Arten er udbredt i store dele af verden.

Beskrivelse 
Hvas randfrø er mere eller mindre ru og grågrøn. De findelte blade er 2 (eller 3) gange fjersnitdelte med et langt tilspidset endeafsnit. De hvide eller rosa blomster sidder i dobbeltskærme. Storsvøbet består af 4-10 linje-sylformede blade, der ligger tæt op ad skærmstrålerne. Småsvøbet består af talrige sylformede blade. De 2-3 millimeter lange, ægformede, grågrønne frugter har krogformede børster, der kan hænge fast i forbipasserende dyr eller mennesker.

Udbredelse 
Arten er udbredt i Europa, Nordafrika, Nord- og Østasien. Den findes indslæbt til Nordamerika.

I Danmark er hvas randfrø almindelig i lyse skove, krat, hegn og langs veje. Den blomstrer i juni til august. I Suserup Skov har Naturstyrelsen en gård, Suserupgård. Arealet omfatter skov, agerland, eng og ovedrev. Ved en opmålig af et mindre skovstykke, her kaldet ”analyse nr. 540”, fandt man arten sammen med bl.a. agersnerle, almindelig ask, almindelig brunelle, almindelig fuglegræs, almindelig hundegræs, almindelig hvidtjørn, almindelig hyld, almindelig hæg, almindelig kvik, almindelig rapgræs, almindelig røllike, almindelig røn, bakkeforglemmigej, brunfiltet stjernemos, burresnerre, almindelig bøg, febernellikerod, fladstrået rapgræs, fløjlsgræs, fuglekirsebær, glat dueurt, grå bynke, haremad, hindbær, knoldet brunrod, korsknap, krybhvene, lundrapgræs, lægeoksetunge, mælkebøtte, nældeklokke, nældesilke, pastinak, rubørstet kortkapsel, rynket rose, rød svingel, skovelm, skovhanekro, stilkeg, stor fladstjerne, stor nælde og vild kørvel

Note

Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Kommen-slægten

Kommen-slægten (Carum) er en slægt af planter, der består af omkring 35 arter, hvoraf en enkelt findes vildtvoksende i Danmark.

Arter 
Den danske art i slægten:
 Kommen (Carum carvi)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Amager Islanders

Amager Islanders var et ishockeyhold med hjemmebane i Kastrup Skøjtehal på Amager, der fungerede som eliteoverbygning på amatørklubben Amager Ishockey Club, og som blev drevet af Elite Ishockey Amager ApS. Klubben blev stiftet i maj 2009 og spillede indtil 2018 i 1. division i ishockey.

I perioden 2009-16 spillede klubben under navnet Amager Ishockey og opnåede sin bedste placering i sæsonen 2014-15, hvor den blev nr. 2 i grundspillet i 1. division i ishockey og tabte med 0-3 i kampe til Rødovre SIK i slutspilsfinalen. I 2016 blev den relanceret med nyt logo under navnet Amager Islanders. I sin første sæson under dette navn vandt klubben grundspillet i 1. division, men endte slutspillet på fjerdepladsen efter semifinalenederlag til Rødovre SIK med 1-3 i kampe og nederlag i bronzekampen til Gladsaxe Bears. Året efter vandt holdet kun én kamp og sluttede sidst i 1. division, hvilket satte en stopper for den elitesatsning, eftersom holdet blev trukket ud af ligaen, og moderklubben Amager Ishockey Club overgik til udelukkende at stille amatørhold.

Elite Ishockey Amager ApS blev opløst efter konkurs den 30. juli 2019.

Eksterne kilder/henvisninger 
 Amager Islanders
 Amager Ishockey 
 Facebook - Amager Islanders
 Twitter - Amager Islanders
 EliteProspects - Amager Islanders

Noter 

Ishockeyklubber i Danmark
Etableret i 2009
Ophørt i 2018
Islanders
Nationalligaen 2014

Nationalligaen 2014 var den 27. sæson af Nationalligaen i amerikansk fodbold Turneringen havde deltagelse af ti hold, som spillede et grundspil med ti kampe til hvert hold efterfulgt af et slutspil med deltagelse af seks hold, hvor to af dem afgjorde DM-titlen mellem sig i Mermaid Bowl XXVI. 

Mermaid Bowl blev vundet af Copenhagen Towers, som dermed vandt titlen for anden sæson i træk og sjette gang i alt. I titelkampen besejrede københavnerne Aarhus Tigers med 26-3.

Resultater og stillinger

Grundspil 

De ti hold var inddelt i to konferencer. Vinderne af de to konferencer kvalificerede sig til semifinalerne, mens nr. 2 og 3 i begge konferencer spillede wild card-kampe om de sidste to semifinalepladser.

National Conference

Danish Conference

Playoff

Wild card-kampe

Semifinaler

Mermaid Bowl XXVI

Placerings- og nedrykningskampe

Placeringskampe 

De fire hold fra grundspillet, der ikke kvalificerede sig til slutspillet, spillede placeringskampe om 7.- til 10.-pladsen. De to vindere kvalificerede sig til Nationalligaen 2015, mens de to tabere gik videre til nedrykningskampene mod de to bedste hold fra Kvalifikationsligaen.

Kvalifikationskampe 

De to tabere af placeringskampene spillede sammen de to bedste hold fra Kvalifikationsligaen om de to sidste ledige pladser i Nationalligaen 2015.

Kilder / eksterne henvisninger 
 DAFF Resultater - National Ligaen 2014
 DAFF Resultater - National Ligaen 2014 - Wild card
 DAFF Resultater - National Ligaen 2014 - Semifinaler
 DAFF Resultater - National Ligaen 2014 - Mermaid Bowl XXVI
 DAFF Resultater - National Ligaen 2014 - Placeringskampe
 DAFF Resultater - National Ligaen 2014 - Kvalifikationskampe

Noter 

Amerikansk fodbold i Danmark
Sport i 2014
Klaseskærm

Klaseskærm (Oenanthe) er en slægt af planter, der består af omkring 40 arter, hvoraf fem findes vildtvoksende i Danmark.

Arter 
De danske arter i slægten:
 Engklaseskærm (Oenanthe lachenalii)
 Giftklaseskærm (Oenanthe crocata)
 Vandklaseskærm (Oenanthe fistulosa)
 Billeboklaseskærm (Oenanthe aquatica)
 Flodklaseskærm (Oenanthe fluviatilis)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Polnocny-klassen

Polnocny (eller Polnochny)-klassen (NATO-rapporteringsnavn) er en klasse af landgangsfartøjer. De blev designet i Polen i samarbejde med Sovjetunionens flåde og blev bygget i Polen i perioden 1967 og 2002. De fungerer nu i forskellige flåder og enkelte er blevet solgt til civile formål. Navnet kommer fra det polske værft Stocznia Północna (: "Det nordlige værft") i Gdansk, hvor de blev bygget. I 1996 var der produceret 107 (de sidste 16 blev bygget på Stocznia Marynarki Wojennej (Orlogsværftet) i Gdynia, Polen). I 2002, blev en moderniseret design, NS-722, bygget i Gdynia til Yemens flåde.

Karakteristika 
Polnocny-klassen er klassificeret som et mellemstort landgangsfartøj til pansrede mandskabsvogne (PMV) i den russiske flåde. Skibene er udstyret med en bovport som tillader landsætning på fremmede strande. Polnocny-C versionen medbringer op til otte PMV'er, 250 ton blandet last eller en kombination af disse. De er også udstyret med 140 mm raketkastere der kan give betydelig ildstøtte til landstyrker. Skibene er desuden udstyret med luftværnsmissiler og artilleri.

Varianter 
Polnocny-klassen består af adskillige undertyper der varierer i størrelse og kapacitet:

 Polnocny-A (Projekt 770) (46 bygget):
 Deplacement: 800 tons fuldt lastet
 Længde: 73 m
 Hastighed: 19 knob
 Polnocny-B (Projekt 771) (36 bygget):
 Deplacement: 834 ton fuldt lastet
 Længde: 73 meter
 Hastighed: 18 knob
 Polnocny-C (Project 773) (24 bygget)
 Deplacement: 1150 tons fuldt lastet
 Længde: 81,3 meter
 Hastighed: 18 knob
 Modificeret Polnocny-C (Projekt 776) amfibiekommandoskib (1 bygget – ORP Grunwald)
 Deplacement: 1253 tons fuldt lastet
 Længde: 81,3 meter
 Hastighed 18 knob
 Polnocny-D (Project 773U) (4 bygget)
 Deplacement 1233 ton fuldt lastet
 Længde: 81,3 meter
 Hastighed: 16 knob
 Helikopterfaciliteter: 1 helikopterplatform
 NS-722 class (1 bygget i 2002)
 Deplacement: 1410 ton fuldt lastet
 Længde: 88,7 meter
 Hastighed: 17 knob
 Helikopterfaciliteter: 1 helikopterplatform

Operativ brug 
De blev bygget i stort antal og var på et tidspunkt omdrejningspunktet i den sovjetiske amfibiestyrke og gav det sovjetiske marineinfanteri et effektivt middel til magtprojektion. De er mere eller mindre udskiftet til fordel for nyere skibe såsom Ropucha-klassen og luftpudefartøjer.

Referencer 
 Watts, A.J.(2006); Jane's warship recognition guide; Collins; 
 Jaroslaw Cislak; Polska Marynarka Wojenna 1995 (Polish Navy 1995); Lampart, Warsaw 1995;

Eksterne henvisninger 
 www.globalsecurity.org
 Indian Navy Polnochy class landing ship Bharat-rakshak.com
 All Polnocny-A Class Landing Ships -Complete Ship List
 All Polnocny-B Class Landing Ships - Complete Ship List
 All Polnocny-C Class Landing Ships - Complete Ship List

Landgangsfartøjer
Krigsskibe fra Rusland
Krigsskibe fra Ukraine
Krigsskibe fra Polen
Austen

Austen har flere betydninger:
 som efternavn:
 Jane Austen (1775-1817), engelsk forfatter
 Kate Austen, fiktiv person i den amerikanske tv-serie Lost

 som fornavn:
 Austen Chamberlain (1863-1937), britisk politiker
Per Søndergaard Pedersen

Per Søndergaard Pedersen (født 1954, død 16. maj 2020) var en dansk erhvervsmand. Per Søndergaard var i perioden 1989-2002 direktør i den nordjyske ejendomskoncern TK Development. Han var inden da ansat som leder af Sparekassen Nordjyllands erhvervsafdeling og senere centerdirektør i sparekassen. Per Søndergaard var til sidst aktiv som bestyrelsesmedlem i bl.a. TK Development, Nowaco, SmallCap Denmark, Ungbo. Han har endvidere været medlem af bestyrelserne for bl.a. Spar Nord Bank, AaB Fodbold og DT Group. 

I 2003 meddelte Per Søndergaard, at han ville hellige sig bestyrelsesarbejde. Han er blandt de mest 20 anvendte professionelle bestyrelsesmedlemmer.

Primo 2015 havde han ifølge proff.dk i alt 56 hverv som bestyrelsesformand/direktør/bestyrelsesmedlem.

Referencer

Eksterne links 
 Omtale på TK Developments hjemmeside

Erhvervsfolk fra Danmark
Lazar Marković

Lazar Marković (født 2. marts 1994) er en serbisk fodboldspiller, der senest spillede for Fulham F.C. som wingback og kant, indtil juni 2019, hvor hans kontrakt udløb. Han har også været udtaget til Serbien. Marković har tidligere spillet i FK Partizan, Benfica og Liverpool F.C.; størstedelen af tiden hos Liverpool tilbragte han dog i forskellige udlejningsaftaler.

I 2019 fik Marković en kortvarig kontrakt med Fulham, men ved sæsonafslutning blev hans kontrakt ikke forlænget.

Referencer

Eksterne henvisninger 

 Profil på Liverpool F.C. 

Fodboldspillere fra Serbien
Fodboldspillere fra Liverpool F.C.
Fodboldspillere fra S.L. Benfica
Fodboldspillere fra FK Partizan
Fodboldspillere fra Fenerbahçe SK
Fodboldspillere fra Sporting Clube de Portugal
Fodboldspillere fra Hull City A.F.C.
Fodboldspillere fra RSC Anderlecht
Fodboldspillere fra Fulham F.C.
Tom Thorpe

Thomas Joseph "Tom" Thorpe (født 13. januar 1993) er en engelsk fodboldspiller, der spiller som forsvarspiller for ATK i Indien. Han har tidligere spillet i Manchester United.

Han var i en periode i 2014 udlejet til Birmingham City sammen med de to ligeledes Manchester United F.C.-spillere Tyler Blackett og Federico Macheda.. Han fik sin debut dagen efter hans skifte for klubben i Football League Championship mod Derby County, men måtte lade sig udskifte efter 14 minutter med en ankelskade.

Tom Thorpe fik sin debut for Manchester United F.C.s førstehold den 17. september 2014 mod West Ham United i Premier League, hvor han blev skiftet ind i stedet for Ángel Di María.

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Birmingham City F.C.
Peter Bøgh Kjærulff

Peter Bøgh Kjærulff (født Peter Bøgh, d. 24. september 1986) er en dansk arbejdsmarkedsekspert. Han arbejder til daglig som Head of HR and Industrial Relation i en større håndværksvirksomhed. 

Kjærulff kommer med en fortid i fagbevægelsen, og gjorde efterfølgende karrierer inden for HR, virksomhedsudvikling og industrial relation. 

Han har specialiseret sig i arbejdsmarkedsforhold for begge sider af bordet, og bruges flere steder, som ekspert i arbejdsmarkedsforhold. 

Kjærulff blev allerede som lærling aktiv i sin fagforening, og har bl.a. været formand for 3F Ungdom (2010-2012). To af hans store mærkesager var; at få en mere politisk faglig ungdom og bekæmpe de fordomme, der husere om lærlingene i Danmark. 

Han er tillige formand for træfagenes uddannelserne og medlem af bestyrelsen på U/NORD.

I 2017 stod han bag afsløringen af de gule fagforeningers metoder til at få folk til at blive kunder hos dem.

Kjærulff er en aktiv debattør for, hvad angår arbejdsmarkedsforhold - herunder overenskomsterne. Senest under overenskomstforhandlingerne på det private arbejdsmarked.

Derudover er tillige socialdemokrat og har bl.a. været formand for DSU i Helsingør (2006-2007) og København (2007-2009) samt har siddet i ungdomspartiets forretningsudvalg (2010-2012).

Kilder 

Fagforeningsfolk fra Danmark
Socialdemokrater fra Danmark
Billeboklaseskærm

Billeboklaseskærm (Oenanthe aquatica), ofte skrevet billebo-klaseskærm, er en én- eller toårig plante i skærmplante-familien. Det er en 50-130 centimeter høj sumpplante med en stængel, der ved grunden er opblæst med svampede hulrum og op til 10 centimeter i diameter. Planten er giftig. Navnet "Billebo" skyldes, at forskellige vandinsekter ynder at opholde sig i de luftfyldte dele af stænglen, der ved plantens død flyder om på vandet.

Beskrivelse 

Billeboklaseskærm har en hul, bugtet og grenet stængel, der ved grunden er kraftigt opblæst med kranse af rodtrævler. Bladene er 2-4 gange fjersnitdelte med ægformede småafsnit, der er stilkede. Undervandsbladene har trådsmalle flige. De hvide blomster sidder i dobbeltskærme, der tilsyneladende er sidestillede på korte, tykke stilke modsat bladene. Storsvøb mangler, mens småsvøbet består af 4-8 linjeformede blade.

Udbredelse 

Arten er hjemmehørende i Europa og Vestasien.

I Danmark er billeboklaseskærm temmelig almindelig i Østjylland og på Øerne på våd bund eller i lavt stille eller langsomt flydende vand, fx i søer, tørvegrave og vandløb. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Vandklaseskærm

Vandklaseskærm (Oenanthe fistulosa), ofte skrevet vand-klaseskærm, er en flerårig plante i skærmplante-familien. Det er en 25-80 centimeter høj sumpplante med oppustede stængler og bladstilke. Bladene er enkelt fjersnitdelte med kort bladplade og trinde, linjeformede afsnit. De rødlige blomster sidder i tætte dobbeltskærme. Småskærmene er ved modenhed kuglerunde med kegleformede frugter, der er piggede af de blivende grifler.

I Danmark findes vandklaseskærm hist og her i Østjylland og på Øerne på våd bund eller i lavt vand i vandløb, kær og rørsump. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Samtgemeinde Nienstädt

Samtgemeinde Nienstädt er en Samtgemeinde med fire kommuner og knap 10.200 indbyggere (2013), i den vestlige/centrale del af Landkreis Schaumburg, i den nordlige del af den tyske delstat Niedersachsen. Samtgemeindens administration ligger i byen Helpsen, der ligger midt i samtgemeinden.

Geografi 
Samtgemeinde Nienstädt har fire kommuner:
(indbyggertal pr. 31. december 2011)

Samtgemeinde Nienstädt (10.278)
 Helpsen (1.936) med Kirchhorsten og Südhorsten
 Hespe (2.145) med Hiddensen, Levesen og Stemmen
 Nienstädt (4.641) med Liekwegen, Meinefeld, Sülbeck og Wackerfeld
 Seggebruch (1.556) med Alt Seggebruch, Siedlung Baum, Brummershop, Deinsen, Neu Seggebruch, Schierneichen og Tallensen-Echtorf.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken